FN: Kony bortfører fortsatt barn
De bortførte barna tvinges til å tjene som soldater og sexslaver i den væpnede gruppen, som er blitt jaget fra land til land de siste årene. Minst 591 barn, deriblant 268 jenter, er blitt bortført av gruppen i Kongo, Den sentralafrikanske republikk og Sør-Sudan fra juli 2009 til februar 2012, skriver FN i en ny rapport. I tillegg er 45 barn blitt drept eller lemlestet. Ifølge FN ligger antall bortføringer trolig langt høyere. Tallet i rapporten omfatter bare de bortføringene FN kjenner til.I mai ble General Caesar Achellam,av de fem øverste lederne i Joseph Konys opprørsgruppe Herrens motstandshær (LRA) pågrepet, ifølge Ugandas regjeringshær. Ugandas regjeringshær sier pågripelsen av generalen bringer styrkene ett skritt nærmere å finne Joseph Kony. Kony er leder for LRA og en av verdens mest ettersøkte menn. Den internasjonale straffedomstolen har utstedt en arrestordre mot ham for krigsforbrytelser, og han jages nå fra sted til sted. En internasjonal styrke ledet av Uganda har jaget Kony både i Uganda, Den sentralafrikanske republikk, Sør-Sudan og Kongo. Et lag bestående av 100 amerikanske spesialsoldater har også bistått i denne innsatsen. Omstridt dokumentar En dokumentarfilm om en ung gutt som ble kidnappet av geriljalederen Joseph Kony har blitt svært populær i sosiale medier. Fremtredende ugandere har uttalt at videoen «Kony 2012» er misvisende propaganda som vil gjøre mer skade enn nytte. Også her hjemme har filmen fått kritikk.
Joseph Kony og hans væpnede gruppe Herrens motstandshær (LRA) har bortført flere hundre barn de siste to årene, ifølge FN.